《半月泉》
明代·赵昱

明月隔幽岩，落水似弦上。更凿经好事，劈规作新样。

虾蟆恒见经，兔魄未全望。俛瞩潭影亏，檐云空蔽障。

判划古菱花，偃形类交韔。得闲经竹院，小憩获微尚。

讨旧溯曩昔，灵号咸和创。名迹宁寡和，寺壁记慈相。

作者简介：（1689—1747）浙江仁和人，原名殿昂，字功千，号谷林。贡生。乾隆初与弟信同举鸿博，均未中。家有春草园，堂名小山，藏书数万卷。点勘甚精。亦工诗。有《爱日堂集》。